|  |
| --- |
| Klaipėdos miesto savivaldybės tarybos 2022 m. lapkričio 10 d. sprendimo Nr. T2-243 |
| (Klaipėdos miesto savivaldybės tarybos |
| 2023 m. liepos 20 d. sprendimo Nr. T1-227 |
| redakcija) |
| priedas |

**KLAIPĖDOS MIESTO SAVIVALDYBĖS TURTO INVESTAVIMO DIDINANT VIEŠOSIOS ĮSTAIGOS NEPTŪNO KREPŠINIO SPORTO KLUBO DALININKO KAPITALĄ EKONOMINIS SOCIALINIS PAGRINDIMAS**

**I. Įvadas**

Lietuvos Respublikos investicijų įstatyme yra suformuluota investicijų sąvoka  – ta piniginės lėšos ir įstatymais bei kitais teisės aktais nustatyta tvarka įvertintas materialusis, nematerialusis ir finansinis turtas, kuris investuojamas siekiant iš investavimo objekto gauti pelno (pajamų), socialinį rezultatą (švietimo, kultūros, mokslo, sveikatos ir socialinės apsaugos bei kitose panašiose srityse) arba užtikrinti valstybės funkcijų įgyvendinimą.

Lietuvos Respublikos valstybės ir savivaldybių turto valdymo, naudojimo ir disponavimo juo
įstatymo 22 straipsnio 2 dalyje nustatyta, kad sprendimą dėl savivaldybei nuosavybės teise priklausančio turto investavimo priima savivaldybės taryba. Prieš priimant atitinkamą sprendimą, subjektas, teikiantis siūlymą dėl investavimo, privalo tą siūlymą ekonomiškai ir socialiai pagrįsti. Sprendimai dėl valstybės ir savivaldybių turto investavimo priimami Vyriausybės nustatyta tvarka, jeigu tenkinami ne mažiau kaip trys investavimo kriterijai iš žemiau išvadintų 9 investavimo kriterijų:

1) investavus bus įvykdyti iš tarptautinių sutarčių atsirandantys Lietuvos Respublikos įsipareigojimai;

2) investuojama į nacionaliniam saugumui užtikrinti svarbias įmones, nurodytas Lietuvos Respublikos nacionaliniam saugumui užtikrinti svarbių objektų apsaugos įstatyme;

3) investuojant skatinamas Lietuvos ekonomikos augimas, stiprinamas ekonominis savarankiškumas ir (ar) tarptautinis konkurencingumas;

4) investuojant bus siekiama savivaldybės ar visos šalies ekonominės ir socialinės sanglaudos Europos Sąjungos erdvėje, taip pat regionų ar pasaulio mastu;

5) investavus bus kuriama ar plėtojama infrastruktūra, naudinga visuomenei (skatinama veiksminga konkurencija šalies rinkoje, gerinama viešųjų paslaugų kokybė, pasirinkimo galimybės ir prieinamumas);

**6) valstybės ir (ar) savivaldybių turto investavimu (valstybės ar savivaldybės įnašu) bus sukuriama pridėtinė vertė ir užtikrinamas šią vertę kuriančios veiklos ilgalaikis ekonominis tvarumas;**

**7)** iš investavimo objekto bus gauta ne tik pelno (pajamų), bet ir gautas socialinis rezultatas (švietimo, kultūros, mokslo, aplinkos, sveikatos ir socialinės apsaugos, kitų panašių sričių) **arba užtikrintas veiksmingesnis Lietuvos Respublikos įstatymuose ir Vyriausybės nutarimuose nustatytų valstybės ir savivaldybės funkcijų atlikimas;**

8) bus investuojama į ūkio ir socialines inovacijas, žinių ekonomikos plėtrą, aukštųjų technologijų kūrimą, jeigu tai yra vienas iš pagrindinių investicijų objekto veiklos tikslų;

**9) investavimo tikslas ir siekiamas rezultatas nustatyti teisės aktuose, įgyvendinančiuose strateginio planavimo dokumentus.**

Investicija į VšĮ Neptūno sporto klubo veiklą visų pirma yra siekiama teigiamo socialinio rezultato.

Klaipėdos miesto savivaldybės tarybos sprendimo projektas „Dėl Klaipėdos miesto savivaldybės turto investavimo, didinant viešosios įstaigos Neptūno krepšinio klubo dalininko kapitalą“ pagrįstas remiantis aukščiau nurodytais 6,7,9 investavimo kriterijais.

Šiame ekonominiame – socialiniame pagrindime yra pateikiamas paaiškinimas, kaip investicija į aukščiau minėto sporto klubo veiklą atitinka investavimo kriterijus ir kokią pridėtinę vertę ji sukuria Klaipėdos miestui.

**II. Atitikties 7 investavimo kriterijui pagrindimas**

**1. Investavimo aplinkos analizė**

1. Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 2 dalies 7 punkto kriterijų sudaro du alternatyvūs reikalavimai:

1.1. iš investavimo objekto bus gauta ne tik pelno (pajamų), bet ir gautas socialinis rezultatas (švietimo, kultūros, mokslo, aplinkos, sveikatos ir socialinės apsaugos, kitų panašių sričių) arba

1.2. užtikrintas veiksmingesnis Lietuvos Respublikos įstatymuose ir Vyriausybės nutarimuose nustatytų valstybės ir savivaldybės funkcijų atlikimas.

Siūlomas sprendimas investuoti didinant VšĮ Neptūno krepšinio sporto klubo dalininko kapitalą atitinka punkte nurodytą antrąjį reikalavimą – „užtikrintas veiksmingesnis Lietuvos Respublikos įstatymuose ir Vyriausybės nutarimuose nustatytų valstybės ir savivaldybės funkcijų atlikimas“. Lietuvos Respublikos vietos savivaldos įstatymo 6 str. 29 p. yra nustatyta savarankiška savivaldybės funkcija – kūno kultūros ir sporto plėtojimas, gyventojų poilsio organizavimas, t. y. sporto plėtojimas yra savivaldybės funkcija.

2. 2022–2030 metų plėtros programos valdytojos Lietuvos Respublikos švietimo, mokslo ir sporto ministerijos sporto plėtros programos, patvirtintos Lietuvos Respublikos Vyriausybės 2022 m. kovo 16 d. nutarimu Nr. 240, pagrindime[[1]](#footnote-1) pabrėžiama, kad sporto plėtra apima dvi pagrindines sistemines sporto sritis, kurias tolygiai vystant, galima dėlioti piramidės principu: pagrindą sudaro vaikų ir suaugusiųjų fizinį aktyvumą skatinančios veiklos, o centrinė ir viršutinė dalis – aukšto meistriškumo sportas, kurį vainikuoja geriausi aukšto meistriškumo sportininkų pasiekimai.

3. Akivaizdu, kad šios dvi sisteminės sporto sritys viena be kitos efektyviai egzistuoti negali. Jei nėra pakankamos dalyvių (ypač vaikų) masės sporto piramidės apačioje, yra sudėtinga atrasti tikruosius sporto talentus, kurie ilgainiui taptų aukšto meistriškumo sportininkais, pelnysiančiais šalies, Europos, Pasaulio čempionatų bei Olimpinių žaidynių apdovanojimus. O kai nėra sėkmingai veikiančios viršutinės piramidės dalies – aukščiausio meistriškumo sportininkų, kurie iškovoja medalius aukščiausio lygmens varžybose ir tampa miesto ar šalies įžymybėmis, yra sudėtinga pritraukti vaikus sportuoti ir išlaikyti juos sporto užsiėmimuose užauginant iki aukšto meistriškumo lygio, nes nematydami siektino pavyzdžio, jie nėra motyvuoti.

4. Motyvuoti vaikus ir jaunimą užsiimti fiziniu aktyvumu yra labai svarbu ne tik todėl, kad dalis jų gali tapti sėkmingais sportininkais ir garsinti miestą bei šalį, bet ir todėl, kad fizinis aktyvumas yra vienas iš svarbiausių sveikos gyvensenos elementų. Klaipėdos miesto savivaldybės visuomenės sveikatos biuro duomenimis[[2]](#footnote-2) 2022 m. 21,8 proc. Klaipėdos bendrojo ugdymo mokyklų moksleivių turėjo per didelį kūno svorį, 6,3 proc. iš jų buvo nutukę. Per didelis kūno svoris ateityje lemia širdies ir kraujagyslių ligų, cukrinio diabeto išsivystymą, mažesnį asmenų darbingumą ir trumpesnę gyvenimo trukmę. Įtraukimas į sporto veiklas ankstyvame amžiuje formuoja teigiamus įpročius, skatina žmones pasirinkti sveiką gyvenseną, suteikia galimybes išlaikyti normalų kūno svorį.

5. Vaikų ir jaunimo įtraukimas į sporto veiklas taip pat atitraukia juos nuo žalingų įpročių, o tai labai svarbus veiksnys, atsižvelgiant į tai, kad Lietuvos moksleivių tarpe sparčiai plinta psichoaktyvių medžiagų vartojimas. 2023 m., Klaipėdos miesto savivaldybės visuomenės sveikatos biurui atlikus tyrimą bendrojo lavinimo mokyklų aplinkoje (buvo tiriami paviršiai), 27 iš 28 mokyklų rasta narkotikų pėdsakų, dažniausiai aptikta kokaino ir kitų narkotinių medžiagų, tokių kaip opiatai, amfetaminas, metamfetaminas.

6. Įtraukimas į sporto veiklas padeda išvengti ir moksleivių įtraukimo į nusikalstamas veiklas (remiantis Valstybės duomenų agentūros duomenimis, Klaipėdos miesto savivaldybėje nepilnamečių padarytos nusikalstamos veikos, palyginti su ištirtomis, 2022 m. sudarė 4,4 proc., kai vidutiniškai šalyje tais pačiais metais – 3,1 proc.).

7. Remiantis Klaipėdos miesto savivaldybės strateginių veiklos planų įgyvendinimo ataskaitomis[[3]](#footnote-3), mokinių, lankančių sporto mokymo įstaigas ir sporto klubus, finansuojamus sportuojančio vaiko krepšelio principu, skaičius nuo bendro Klaipėdos miesto mokinių skaičiaus 2022 m. pabaigoje sudarė 15 proc. Tai ženkliai mažesnis rodiklis nei išsivysčiusiose ES šalyse. 2022–2030 metų plėtros programos valdytojos Lietuvos Respublikos švietimo, mokslo ir sporto ministerijos sporto plėtros programos, patvirtintos Lietuvos Respublikos Vyriausybės 2022 m. kovo 16 d. nutarimu Nr. 240, pagrindime kaip problema įvardijama tai, kad Lietuva atsilieka nuo ES šalių pagal sportuojančių ir besimankštinančių asmenų skaičių.[[4]](#footnote-4) Remiantis 2019 m. *EuroStat* duomenimis[[5]](#footnote-5), Lietuvoje užsiimančių sportu ar fizinio aktyvumo veiklomis asmenų, vyresnių nei 15 m. dalis sudarė 31,1 proc., tuo tarpu ES šalių vidurkis buvo 44,3 proc., o pažangiausiose šalyse, pvz., Danijoje rodiklis siekė daugiau nei 75 proc.

8. Klaipėdos mieste vaikai įtraukiami į sporto veiklas keliais skirtingais būdais – mieste veikia keturios savivaldybės įsteigtos biudžetinės sporto įstaigos, trys viešosios įstaigos, kurių dalininkė yra savivaldybė, privačios sporto organizacijos, kurios organizuoja veiklas iš savo lėšų bei per savivaldybės rėmimo programas. 2022 metų pabaigos duomenimis, iš viso Klaipėdos mieste sporto treniruotes lankė 7206 vaikai, o per penkerius metus sportuojančių vaikų skaičius išaugo nuo 6044 iki 7206 (žr. 1 pav.).

*1 pav. Klaipėdos miesto savivaldybėje sportuojančių vaikų skaičiaus pokytis 20218-2022 m*.

9. Klaipėdos mieste krepšinis yra viena populiariausių sporto šakų, kurios treniruotes renkasi vaikai ir jaunimas. Klaipėdos miesto savivaldybės administracijos Sporto skyriaus duomenimis 2022 – 2023 mokslo metais 3 sporto organizacijose krepšinio treniruotes lankė 1042 vaikai.

10. Klaipėdos miesto savivaldybė yra įsteigusi biudžetinę įstaigą Klaipėdos miesto Vlado Knašiaus krepšinio mokyklą, kurioje kasmet sportuoja apie 600 auklėtinių (žr. 2 pav.).

*2 pav. BĮ Klaipėdos Vlado Knašiaus krepšinio mokyklą lankančių sportininkų skaičiaus pokytis 2018-2023 m.*

11. Kaip buvo minėta aukščiau, krepšinio treniruočių organizavimu vaikams užsiima privačios sporto organizacijos, kurios pagal Klaipėdos miesto savivaldybės tarybos nustatytą tvarką gauna finansavimą sportuojančio vaiko krepšelio principu: VšĮ Klaipėdos krepšinio mokykla „Krepšinio žaidimo mokymas“ (408 vaikai 2022/2023 mokslo metais) ir VšĮ „Orangera“ (62 vaikai 2022/2023 mokslo metais).

12. Krepšinio treniruotes lankantiems vaikams didelę motyvaciją suteikia galimybė pateikti į aukšto sportinio meistriškumo komandas. Klaipėdos mieste aukšto sportinio meistriškumo krepšinio komandos yra „Neptūnas“ ir „Neptūnas-Akvaservis“ („Neptūno“ dublerių komanda, toliau – Neptūnas – 2). Žemiau pateikiama informacija, kiek asmenų, lankiusių BĮ Klaipėdos Vlado Knašiaus krepšinio mokyklą, 2018-2023 m. pateko į aukščiau minimas komandas:

|  |  |  |
| --- | --- | --- |
|  | **2018-2019 metų sezonas** |  |
| **Eil. Nr.** | **Vardas, Pavardė** | **Komandos pavadinimas** |
| 1. | Deividas Gailius | Neptūnas |
| 2. | Tomas Delininkaitis | Neptūnas |
| 3. | Simas Galdikas | Neptūnas |
| 4. | Džiugas Slavinskas | Neptūnas |
| 5. | Laurynas Beliauskas | Neptūnas |
| 6. | Lukas Kreišmontas | Neptūnas-2 |
| 7. | Arūnas Mikalauskas | Neptūnas-2 |
| 8. | Nojus Mineikis | Neptūnas-2 |
| 9. | Herkus Kumpys | Neptūnas-2 |
| 10. | Dovydas Romančenko | Neptūnas-2 |
| 11. | Klaidas Metrikis | Neptūnas-2 |
| 12. | Deividas Anužis | Neptūnas-2 |

|  |  |  |
| --- | --- | --- |
|  | **2019-2020 metų sezonas** |  |
| **Eil. Nr.** | **Vardas, Pavardė** | **Komandos pavadinimas** |
| 1. | Deividas Gailius | Neptūnas |
| 2. | Tadas Sedekerskis | Neptūnas |
| 3. | Simas Galdikas | Neptūnas |
| 4. | Džiugas Slavinskas | Neptūnas |
| 5. | Martynas Mažeika | Neptūnas |
| 6. | Klaidas Metrikis | Neptūnas |
| 7. | Tomas Delininkaitis | Neptūnas |
| 8. | Lukas Kreišmontas | Neptūnas-2 |
| 9. | Matas Vaitkus | Neptūnas-2 |
| 10. | Nojus Mineikis | Neptūnas-2 |
| 11. | Herkus Kumpys | Neptūnas-2 |
| 12. | Dovydas Romančenko | Neptūnas-2 |
| 13. | Gediminas Lesčiauskas | Neptūnas-2 |
| 14. | Adomas Siderevičius | Neptūnas-2 |
| 15. | Gabrielius Mažeika | Neptūnas-2 |
| 16. | Arminas Bergaudas | Neptūnas-2 |

|  |
| --- |
| **2020-2021 metų sezonas** |
| **Eil. Nr.** | **Vardas, Pavardė** | **Komandos pavadinimas** |
| 1. | Nojus Mineikis | Neptūnas |
| 2. | Džiugas Slavinskas | Neptūnas |
| 3. | Adomas Sidarevičius | Neptūnas |
| 4. | Martynas Mažeika | Neptūnas |
| 5. | Simas Galdikas | Neptūnas |
| 6. | Klaidas Metrikis | Neptūnas |
| 7. | Lukas Kreišmontas | Neptūnas |
| 8. | Aidas Einikis | Neptūnas |
| 9. | Aringas Brazauskas | Neptūnas-2 |
| 10. | Matas Vaitkus  | Neptūnas-2 |
| 11. | Kristupas Keinys | Neptūnas-2 |
| 12. | Rytis Šakaitis | Neptūnas-2 |
| 13. | Gediminas Lesčiauskas | Neptūnas-2 |
| 14. | Gabrielius Mažeika | Neptūnas-2 |
| 15. | Justas Maceikis | Neptūnas-2 |
| 16. | Mintautas Mockus | Neptūnas-2 |
| 17. | Dovydas Romančenko | Neptūnas-2 |
| 18. | Petras Piekus | Neptūnas-2 |

|  |
| --- |
| **2021-2022 metų sezonas** |
| **Eil. Nr.** | **Vardas, Pavardė** | **Komandos pavadinimas** |
| 1. | Nojus Mineikis | Neptūnas |
| 2. | Deividas Gailius | Neptūnas |
| 3. | Adomas Sidarevičius | Neptūnas |
| 4. | Martynas Mažeika | Neptūnas |
| 5. | Oskaras Pleikys | Neptūnas |
| 6. | Klaidas Metrikis | Neptūnas |
| 7. | Matas Vaitkus | Neptūnas |
| 8. | Lukas Kreišmontas | Neptūnas-2 |
| 9. | Aringas Brazauskas | Neptūnas-2 |
| 10. | Matas Vaitkus  | Neptūnas-2 |
| 11. | Kristupas Keinys | Neptūnas-2 |
| 12. | Rytis Šakaitis | Neptūnas-2 |
| 13. | Gediminas Lesčiauskas | Neptūnas-2 |
| 14. | Gabrielius Mažeika | Neptūnas-2 |
| 15. | Petras Piekus | Neptūnas-2 |
| 16. | Radvilas Kneižys | Neptūnas-2 |
| 17. | Arnas Knystautas | Neptūnas-2 |

|  |
| --- |
| **2022-2023 metų sezonas** |
| **Eil. Nr.** | **Vardas, Pavardė** | **Komandos pavadinimas** |
| 1. | Nojus Mineikis | Neptūnas |
| 2. | Deividas Gailius | Neptūnas |
| 3. | Adomas Sidarevičius | Neptūnas |
| 4. | Matas Repšys | Neptūnas |
| 5. | Oskaras Pleikys | Neptūnas |
| 6. | Gediminas Lesčiauskas | Neptūnas |
| 7. | Matas Vaitkus | Neptūnas |
| 8. | Lukas Kreišmontas | Neptūnas-2 |
| 9. | Aringas Brazauskas | Neptūnas-2 |
| 10. | Matas Vaitkus  | Neptūnas-2 |
| 11. | Kristupas Keinys | Neptūnas-2 |
| 12. | Rytis Šakaitis | Neptūnas-2 |
| 13. | Kristupas Lesčiauskas | Neptūnas-2 |
| 14. | Gabrielius Mažeika | Neptūnas-2 |
| 15. | Aringas Brazauskas | Neptūnas-2 |
| 16. | Radvilas Kneižys | Neptūnas-2 |
| 17. | Arnas Knystautas | Neptūnas-2 |
| 18. | Mantas Mockevičius | Neptūnas-2 |
| 19.  | Tomas Zelenskij | Neptūnas-2 |

13. Reikia pabrėžti, kad labai svarbus dalykas yra ne tik vaikų ir jaunimo pritraukimas į sporto treniruotes, tačiau ir miestiečių bendrystės jausmo, patriotizmo, pasididžiavimo savo komanda, skatinimas. Neptūno komandos varžybose iki Covid-19 pandemijos per metus apsilankydavo virš 88 tūkst. žiūrovų (žr. 3 pav.), šis skaičius drastiškai krito pandemijos metu, o 2022-2023 m. sezonu vėl pradėjo augti, bet buvusių mastų dar nepasiekė.

*3 pav. Lankytojų skaičius „Neptūno“ komandos varžybose 2018-2023 m. sezonų metu. Šaltinis – VšĮ Neptūno krepšinio sporto klubas*.

Investuojant į VšĮ Neptūno krepšinio sporto klubo veiklą yra norima sudaryti sąlygas komandai pasiekti aukščiausius rezultatus, o tuo pačiu skatinti miestiečius domėtis krepšinio sporto šaka, palaikyti savo miesto komandą, prasmingai leisti laisvalaikį. Reikia paminėti ir tai, kad VšĮ Neptūno krepšinio sporto klubas, organizuodamas varžybas, uždirba pajamas, kurios naudojamos klubo išlaikymui ir veiklos plėtrai. 2022 m. už parduotus bilietus (įskaitant abonementus) buvo gauta 120 tūkst. Eur, o per pirmus penkis 2023 m. mėnesius buvo surinkta 54,9 tūkst. Eur.

**2. Socialinių ir ekonominių rezultatų, kurių tikimasi pasiekti investavus, apibrėžtis**

14. Remiantis 1-13 punktuose pateikta informacija, galima daryti išvadą, kad Neptūno krepšinio sporto klubo dalininko kapitalo didinimas atitinka Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 2 dalyje nustatytą 7-ąjį investavimo kriterijų, o tiksliau jo dalį, kad bus užtikrintas veiksmingesnis Lietuvos Respublikos įstatymuose ir Vyriausybės nutarimuose nustatytų valstybės ir savivaldybės funkcijų atlikimas.

15. Siekiant pagrįsti, kokį socialinį ekonominį rezultatą duos investicija, buvo atlikta paslaugos pokyčio analizė, remiantis VšĮ Centrinės projektų valdymo agentūros 2014 m. gruodžio 31 d. įsakymu Nr. 2014/8-337 (2023 m. sausio mėn. 6 d. įsakymo Nr. 2023/8-4 redakcija) patvirtinta Investicijų projektų rengimo metodikos[[6]](#footnote-6) pritaikomais elementais. Identifikuotos problemos bei jų priežastys ir minimalūs rezultatai (rodikliai). Tikimasi, kad investavimas į VšĮ Neptūno krepšinio sporto klubo dalininko kapitalą, sukurs teigiamą socialinį rezultatą, kurį galima apibrėžti žemiau pateikiamais rodikliais ir jų reikšmėmis 2023-2025 m.:

| **Eil. Nr.** | **Problema** | **Problemos priežastis** | **Siekiami minimalūs rezultatai (rodiklio pavadinimas)** | **Mato vienetas** | **Siektina rodiklio reikšmė** |
| --- | --- | --- | --- | --- | --- |
| **2023 m.**  | **2024 m.**  | **2025 m.**  |
| 1. | Lyginant su pažangiomis ES šalimis, Lietuvoje, o tuo pačiu ir Klaipėdoje, sportu ar fiziniu aktyvumu užsiimančių asmenų dalis yra ženkliai mažesnė | Vaikai ir jaunimas, pradėję lankyti sporto užsiėmimus, dažnai juos meta po kelių metų, nematydami teigiamų sportininkų karjeros pavyzdžių | Mokinių, lankančių sporto mokymo įstaigas ir sporto klubus, finansuojamus sportuojančio vaiko krepšelio principu, skaičius nuo bendro Klaipėdos miesto mokinių skaičiaus | Proc.  | 15,5 | 16,0 | 16,0 |
| Esama aukšto meistriškumo sportininkų pamainos identifikavimo, talentų pritraukimo sistema lemia, kad Lietuvoje yra 2,5-3 kartus mažesnis nei kitose šalyse profesionalių sportininkų skaičius | Mokinių, lankančių krepšinio treniruotes, skaičiaus didėjimas  | Proc.  | 2 | 4 | 6 |
| 2. | Mieste vykstančiuose sporto renginiuose mažėja lankytojų skaičius | Šalies krepšinio lygose užimamos nepakankamai aukštos vietos neskatina miestiečių lankytis krepšinio varžybose, nei didžiuotis savo miesto komanda ir miestu | Lankytojų skaičiaus didėjimas Neptūno varžybose | Proc.  | 15 | 15 | 15 |
|  |  |  | Pajamų, surenkamų už parduotus bilietus (abonementus) suma  | Tūkst. Eur | 140 | 155 | 170 |

**III. Atitikties 6 investavimo kriterijui pagrindimas**

16. Pagrindžiant atitiktį 7 investavimo kriterijui, aukščiau buvo nurodyta, kokią pridėtinę vertę VšĮ Neptūno krepšinio sporto klubas sukuria miestui. 6 investavimo kriterijuje nustatyta, kad **valstybės ir (ar) savivaldybių turto investavimu (valstybės ar savivaldybės įnašu) turi būti sukuriama pridėtinė vertė ir užtikrinamas šią vertę kuriančios veiklos ilgalaikis ekonominis tvarumas.** Pabrėžtina, kad savivaldybės finansinio turto investavimas leis VšĮ Neptūno sporto klubui toliau vykdyti veiklą, užtikrinti veiklos tęstinumą, finansinės būklės stabilumą, įsipareigojimų laiku vykdymą, žaidėjų, trenerių, žaidėjų agentų išlaikymą. Tai leis atitinkamai didinti pasitikėjimą klubu, jo patrauklumą ir konkurencingumą rinkoje, stiprinti bendradarbiavimo ryšius, gerinti komandos sportinius rezultatus, garsinti Klaipėdos miestą, taip sukuriant pridėtinę vertę ir užtikrinant šią vertę kuriančios veiklos ilgalaikį ekonominį tvarumą. Planuojamos sporto klubo veiklos, kurios būtų preliminariai finansuojamos iš savivaldybės, kaip dalininko, skirtų lėšų, pateikiamos žemiau:

| **Lėšų panaudojimas iš savivaldybės kaip dalininko įnašo (250.000,00 Eur.)** |
| --- |
| **Suma (Eur)** | **Paskirtis** | **Tikslai** | **Nauda** |
| 150 000 | Žaidėjų atlyginimai | Išlaikyti stabilią finansinę situaciją komandoje, išvengti klubo nemokumo, nepatirti papildomų nuostolių jei žaidėjas kreiptųsi į FIBA arbitražą. Siekti, kad Klaipėda turėtų aukščiausio lygio krepšinio komandą, žaidžiančią LKL, KMT, Europos turnyruose. | Užtikrindamas savalaikį atsiskaitymą, klubas gali dalyvauti LKL, KMT turnyruose (atliekamas sėkmingas licencijavimo procesas). Žaidėjų rinkoje klubas tampa patraukliu, lengviau pasirašyti sportinės veiklos kontraktus su norimais žaidėjais.  |
| 40 000 | Trenerių atlyginimai | Išlaikyti stabilią finansinę situaciją, komandoje, išvengti klubo nemokumo, nepatirti papildomų nuostolių jei žaidėjas kreiptųsi į FIBA arbitražą.Siekti, kad Klaipėda turėtų aukščiausio lygio krepšinio komandą, žaidžiančią LKL, KMT, Europos turnyruose. | Užtikrindamas savalaikį atsiskaitymą, klubas gali dalyvauti LKL, KMT turnyruose (atliekamas sėkmingas licencijavimo procesas). Trenerių rinkoje klubas tampa patraukliu, lengviau pasirašyti sportinės veiklos kontraktus. |
| 25 000 | "Švyturio arenos" nuomos kaštai | Siekiama užsitikrinti patalpas treniruotėms bei varžyboms  | Arena atitinka visus LKL kriterijus, todėl galima joje vykdyti LKL, KMT rungtynes. "Švyturio arenoje" vykdant rungtynes ar treniruočių procesą įgyvendinamas ne vienas socialinis projektas. Kviečiami rungtynes stebėti miestiečiai, tarp jų socialinę atskirtį patiriantys asmenys, mokiniai. Siekiama, kad komandos varžybos kiekvienam miestiečiui būtų prieinamos, kad žmonės laisvalaikį galėtų leisti "Švyturio arenoje". Pritraukus daugiau žiūrovų į areną, klubas galės uždirbti pajamų iš bilietų prekybos. |
| 10 000 | "Argus" apsaugos tarnyba | Užtikrinti žiūrovų saugumą rungtynių metu. | Stengiamasi, kad žiūrovas jaustųsi saugus ir mėgautųsi rungtynėmis. Geros ir teigiamos emocijos, žiūrovą sugrąžins į areną ne vieną kartą. O tai sudaro ekonominę naudą tiek klubui tiek kitiems verslams. |
| 10 000 | Klaipėdos autobusų parkas | Komandai norint sėkmingai dalyvauti LKL sezone, reikalingas transportas, keliauti į kitus miestus. | Kiekvienoms rungtynėms yra užsakomas transportas. Komandai yra labai svarbu laiku atvykti į kitą miestą ir ruoštis rungtynėms.  |
| 15 000 | Mokėjimai žaidėjų agentams | Užmegzti ir išlaikyti puikius ryšius su agentais ir gauti kuo geresnius žaidėjus naujam sezonui. | Nuoseklus bendravimas su agentais, savalaikis atsiskaitymas su jais suteikia pasitikėjimo klubu, klubas turi geresnę poziciją derybose dėl žaidėjų.  |

**IV. Atitikties 9 investavimo kriterijui pagrindimas.**

17. Lietuvos Respublikos strateginio valdymo įstatyme, Lietuvos Respublikos vietos savivaldos įstatyme yra nustatyta, kad savivaldybės savo veiklą organizuoja vadovaudamosi savivaldybių strateginiais plėtros ir strateginiais veiklos planais.

18. Klaipėdos miesto savivaldybės taryba 2021 m. gegužės 27 d. sprendimu Nr. T2-135 patvirtino Klaipėdos miesto savivaldybės 2021 – 2030 metų strateginį plėtros planą, kuriame numatytas uždavinys, nukreiptas į aukštą sportinį meistriškumą bei suformuoti rezultato rodikliai bei jų siekiamos reikšmės:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 2. | 2. | 3. |   | *Uždavinys. Sudaryti sąlygas gabiems sportininkams siekti aukštų sporto rezultatų* | R-2.2.3-1 | Paruoštų olimpinių rinktinių narių skaičius (asm.) ir jų dalis, palyginti su šalies rinktinių skaičiumi (proc.) | 0 / 0 (2030) | 3 / 4 (2030) | Sporto skyrius (Lietuvos sporto statistikos metraštis) |
| R-2.2.3-2 | Paruoštų nacionalinių rinktinių narių skaičius (asm.) ir jų dalis, palyginti su šalies nacionalinių rinktinių skaičiumi (proc.) | 86 / 7,4 (2019) | 100 / 10,0 (2030) | Sporto skyrius (Lietuvos sporto statistikos metraštis) |

19. Savivaldybių strateginiai veiklos planai yra taip pat tvirtinami savivaldybės tarybos, apima trejų metų laikotarpį ir jais yra įgyvendinamos savivaldybių strateginių plėtros planų nuostatos. Klaipėdos miesto savivaldybės 2022-2024 metų strateginiame veiklos plane, patvirtintame Klaipėdos miesto savivaldybės tarybos 2022 m. vasario 17 d. sprendimu Nr. T2-36 yra numatyta priemonė, kuria numatomos veiklos ir finansavimo apimtis aukšto sportinio meistriškumo klubams remti:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **01** | **04** | **01** | Reprezentacinių Klaipėdos miesto sporto komandų dalinis finansavimas  | **T** | SB | 1330,0 | 2135,0 | 2360,0 | Finansuota programų, skaičius | 4 | 4 | 4 |
|  |  |  |  | **Iš viso:** | **1330,0** | **2135,0** | **2360,0** |   |   |   |   |

\_\_\_\_\_\_\_\_\_\_\_\_\_\_\_\_

1. <https://smsm.lrv.lt/uploads/smsm/documents/files/Administracine%20informacija/planavimo%20dokumentai/pletros%20programos/2022-03-09_SPP_paskirtis_03_09_DVS.pdf> [↑](#footnote-ref-1)
2. <https://www.sveikatosbiuras.lt/wp-content/uploads/2023/02/2022-metu-Klaipedos-m.-sav.-bendrojo-ugdymo-mokyklu-mokiniu-sveikata.pdf> [↑](#footnote-ref-2)
3. <https://www.klaipeda.lt/lt/-2/administracine-informacija/planavimo-dokumentai/281/> [↑](#footnote-ref-3)
4. <https://smsm.lrv.lt/uploads/smsm/documents/files/Administracine%20informacija/planavimo%20dokumentai/pletros%20programos/Prie%C5%BEas%C4%8Di%C5%B3%20med%C5%BEiai/Sporto_medziai_03-09.pdf> [↑](#footnote-ref-4)
5. <https://ec.europa.eu/eurostat/statistics-explained/index.php?title=Statistics_on_sport_participation&oldid=575852> [↑](#footnote-ref-5)
6. <https://www.cpva.lt/data/public/uploads/2023/03/ip-metodika_2023.pdf> [↑](#footnote-ref-6)